**JINA………………………………….………………DARASA…………………..NAMBARI………….**

**KISWAHILI KIDATO TATU**

**MWISHO WA MUHULA WA KWANZA 2022**

**KARATASI YA 2**

1. **UFAHAMU (ALAMA 15)**

**Soma makala yafuatayo kisha ujibu maswali.**

Hulka ya binadamu katika maisha yake ni matarajio ya kupata mambo mazuri zaidi kwa kadiri anavyozidi kuishi duniani. Hulka hiyo haiepukiki kwa mtu yeyote ilimradi yungali hai duniani.

Wapo watu wanaofanya kazi kufa na kupona ili kubadili maisha yao au kujiletea hali, watu hawa matumaini yao ni kuona wanaishi vizuri zaidi kesho kuliko walivyoishi jana.

Kadhalika wavivu nao ambao wana tabia ya kutopenda kujishughulisha kutafuta maisha, mawazo yao yanabaki palepale kutarajia maisha bora. Mtazamo huo wa matarajio ya maisha bora uko pia kwa vyombo vyenye dhamana kwa maisha ya watu katika jamii kama vile serikali. Tofauti na mtu binafsi, ambaye huota ndoto hizo peke yake, serikali hushirikisha mipango inayojiwekea ya kuleta hali bora katika jamii, inafanikiwa.

Ndani ya serikali kuna wadau (washika dau) mbalimbali wenye majukumu ya kuhakikisha kuwa mipango inayowekwa inasimamiwa na kutekelezwa katika muda unaotakiwa, ili kukidhihaja ya kuleta maendeleo katika jamii, tofauti na mtu binafsi ambaye wakati mwingine husimama peke yake katika kutekeleza malengo yake hayo.

Serikali ina nafasi nzuri ya kutekeleza malengo kwa kutumia rasilimali zake wakiwemo watu, madini, misitu, ardhi na nyingine nyingi. Matumizi haya ya rasilimali katika kuleta maendeleo, ni jambo muhimu sana katika kutekeleza mipango yake. Kuna sababu kadha zinazotufanya tuishi miaka nenda miaka rudi tukiwa na kiu ya maendeleo na ndoto ambazo zinashindwa kutimia.

Tatizo kubwa lililopo ni kwamba pamoja na kuwa na wataalamu wazuri na sera nzuri, tumeshindwa kuzitekeleza, badala yake tumekuwa mabingwa zaidi wa kuelezea sababu za kushindwa kutekeleza sera hizo kuliko kujikosoa kwa uzembe unaotufanya na kusababisha kushindwa kutekelezwa kwa sera hizo. Jambo hilo limechangia kurudisha nyuma maendeleo ya nchi yetu kwa miaka mingi. Mipango mingi inayopangwa na serikali, mara nyingi imekwama, matokeo yake badala ya kutafuta udhaifu uliokwamiza kutekelezwa kwa mipango hiyo, nguvu zaidi zinaelekezwa kuhalalisha sababu za kushindwa.

Tunapaswa kujiuliza ni kwa nini tumefikia hapo? Tukipata jibu tukae chini tusioneane aibu, tunyosheane vidole usoni. Tusioneane haya katika kuleta maendeleo.

*(Kutoka gazeti la Majira, Oktoba 31, 2003*)

**Maswali**

1. Upe ufahamu huu anwani mwafaka. (alama 1)

b) Binadamu wote wana hulka moja. Ifafanue. (alama 2)

c) Eleza jinsi serikali ilivyo na uwezo wa kutekeleza ndoto zake (alama 3)

d) Kulingana na taarifa, ni kwa nini serikali hushindwa kuzitekeleza sera zake(al 2)

e) Mwandishi anatoa wito gani katika aya ya mwisho? (alama 2)

f) Andika methali mbili zinazohusiana na aya mbili za mwisho. (alama 2)

g) Eleza maana ya vifungu vifuatavyo kwa mujibu wa taarifa. (alama 3)

(i) Kukidhi haja

(ii) Kiu ya maendeleo

iii) Tunyosheane vidole usoni

1. **: MUHTASARI (Alama 15)**

Soma taarifa ifuatayo kisha ujibu maswali yanayofuata.

**UFUPISHO**

Katiba mpya imeipa lugha ya Kiswahili hadhi nyingine kuifanya kuwa lugha rasmi kando na kuwa ni lugha ya taifa. Mabadiliko haya muhimu yana changamoto kadhaa.

Kwanza kabisa lugha ya Kiswahili sasa itashindania nafasi sawa na ile ya Kiingereza katika shughuli za kikazi. Swala hapa linahusu majukumu ambayo lugha hizi zitatekeleza. Je, lugha hizi zinatumika mtawalia katika shughuli za kikazi au zitatengewa majukumu maalum?

Lugha ya Kiswahili itachukua nafasi ipi? Kiingereza kitaachiwa nani tukizingatia kuwa kwa muda mrefu lugha ya Kiingereza ndiyo imekuwa lugha tawala katika mazingira haya? Je, wananchi wataweza kufanya maombi kwa lugha ya Kiswahili kando na kuendesha mawasiliano ya kiofisi kwa lugha hii? Kwa kifupi ili kusitokee mgongano wa matumizi ya lugha hizi mbili ni muhimu sana kwa watunga - sera kueleza kinagaubaga mawanda ya matumizi ya lugha hizi mbili katika mazingira ya kikazi.

Changamoto nyingine na muhimu ni kiwango cha maandalizi ya wananchi katika kuyapokea mabadiliko haya. Kwanza, wananchi wanafaa wafahamishwe kuhusu haki yao ya kutumia lugha hii katika mazingira ya kazi. Si ajabu kuwa wao hawana habari kuhusu mabadiliko haya ya kisera. Watumishi wa umma nao wanastahili kupewa mafunzo maalumu kuhusu mbinu za mawasiliano katika Kiswahili ili waendeshe shughuli zao vizuri.

Kwa upande mwingine, vyuo vikuu pamoja na taasisi nyingine za mafunzo zinastahili kutoa kozi ya lazima katika lugha ya Kiswahili kwa wanafunzi wanaojiunga nazo ili kuwaandaa kwa mahitaji haya mapya ya kikatiba. Kadhalika, serikali inastahili kuwaandaa wataalamu zaidi wa lugha ya Kiswahili ambao watahusika katika kuwafunza wanaohusika na utekelezaji sera.

Kuna haja pia ya wataalamu wa lugha kuandika vitabu zaidi kwa lugha ya Kiswahili ambavyo vitatoa mafunzo kuhusu mbinu mbalimbali za mawasiliano. Shughuli hii iambatane na ile ya kutafsiri vitabu vilivyoandikwa kwa lugha nyingine kwa ile ya Kiswahili.

Kwa muda mrefu sasa, kumekuwa na tatizo la mitazamo hasi miongoni mwa wananchi kwa lugha ya Kiswahili. Baadhi ya wananchi wamekuwa na sababu zao za kutoitumia lugha hii wakishikilia kuwa lugha yenyewe ni ngumu.

Aidha, wananchi wengine wamekuwa na uzoefu wa kuzungumza lugha ya kiingereza au lugha nyingine za kigeni huku wakitoa nafasi finyu kwa lugha ya Kiswahili. Serikali Inastahili kutafuta njia ya kuwahimiza wananchi wote kuionea fahari lugha ya Kiswahili, waipende na kuielewa vizuri.

Ni muhimu kufanywe kila juhudi kuhakikisha kuwa wananchi wanatumia Kiswahili sanifu ili wasije wakakivuruga kwa kukiendeleza visivyo au kwa kukiharibu kwa kijilugha cha sheng au kwa lugha za kienyeji.

Vile vile, ni muhimu wananchi watambue kuwa nchi yetu ya Kenya ndiyo kitovu cha lugha hii na hivyo basi wafanye kila juhudi kuitumia ipasavyo ili tusionekane kuwa watumwa katika lugha yetu asili. Tunahitaji viongozi vielelezo nchini ambao wanazungumza Kiswahili sanifu kwa madoido na ufasaha sio tu katika ulingo bali pia katika nyanja nyingine za maisha.

Kwa hivyo viongozi wetu wajiepushe na matumizi ya Kiswahili chapwa ili wananchi wahimizike kuzungumza Kiswahili kwa ufasaha. Ingekuwa hata bora ikiwa wangepewa kipaumbele katika kupokea mafunzo kabambe katika lugha hii. Pengine tungejifunza mengi kutoka nchi jirani ya Tanzania ambayo kwa kiasi kikubwa ilifaulu kurasmisha Kiswahili na kuleta umoja wa kitaifa.

**MASWALI**

1. Fafanua changamoto zinazoikumba lugha ya Kiswahili kama lugha rasmi. (Maneno 70) (alama 6, 1 mtiririko)

Matayarisho.

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Jibu

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………

1. Mwandishi ametoa mapendekezo kuhusu namna ya kuimarisha matumizi ya Kiswahili nchini. Yafafanue. (Maneno 80) (alama 7, 1 mtiririko)

Matayarisho

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..…………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………

Jibu

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**3.MATUMIZI YA LUGHA**

1. Taja sauti mbili za nazali. (Al 2)
2. Taja aina mbili za mofimu na utolee mfano mmoja mmoja (al 2)

c)Tunga sentensi yenye kitenzi kishikirishi kipungufu (al 2)

d) Taja vigezo vyovyote viwili vy kuainisha vokali za Kiswahili (al 2)

e)Tunga sentensi moja ukitumia kihisishi na nomino maalum (al 2)

f)Eleza maana ya chagizo na utunge sentensi moja kuonyesha maana yake (al2)

g)Tumia “amba” rejeshi katika sentensi ifuatayo (al 2)

Mchezaji ninayempenda ni Messi

h)Yakinisha sentensi ifuatayo. (al 2)

Asingepigiwa kura, asingekuwa rais wa Kenya.

i)Unda nomino kutokana na vitenzi vifuatavyo (al 2)

i)Tafakari

ii)Sujudu

j)Badilisha sentensi ifuatayo iwe katika hali ya kuamuru katika wingi (al. 2)

Njoo hapa.

k)Andika katika msemo wa taarifa

“Naapa ya kwamba nitatumikia wananchi wa Kenya na nitakuwa mwaminifu,” Rais mteule alisema (al 2)

l)Onyesha vishazi katika sentensi ifuatayo (al2)

Uchaguzi uliofanywa nchini Kenya ulikuwa wa amani

m)Bainisha aina za shamirisho katika sentensi . Shule nzuri ilijengewa wanafunzi kwa matofali (al 3)

n)Changanua sentensi ifuatayo ukitumia jedwali (al 4)

Walimu shupavu walifunza vizuri lakini wanafunzi hawakupita mtihani

o)Eleza sifa mbili za sentensi ambatano na utoe mfano mmoja (al 3)

p)Eleza matumizi tofauti ya kiambishi ‘ni’ katika sentensi ifuatayo (al 2)

Nitasoma kwa bidii shuleni

q)Tunga sentensi moja ukitumia neno ‘gani’ kama (al 2)

i)Kiwakilishi

ii)Kivumishi

r)Tunga sentensi ukitumia kitenzi ‘la’ katika hali ya kutendesha (al 2)

**4.ISIMU JAMII (al 10)**

“Karibu wageni karibuni

Come and learn with us lugha ya Kiswahili

Nyote mtabenefit sana”

“Kwa nini?”

“Kwa sababu it’s a national language”

Maswali

a)Lugha ngapi zimetumika katika muktadha hii? (al 2)

b)Mtindo wa kutumia lugha zaidi ya moja katika mazungumzo huitwaje? (al 2)

c)Mzungumzaji mwenye uwezo wa kutumia lugha zaidi moja anaitwaje? (al 2)

d)Taja sababu za wazungumzaji kutumia lugha zaidi ya moja (al 4)